[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000008", "text": "Dylai menywod sy\u2019n gweithio, o bob cwr o Orllewin Cymru a\u2019r Cymoedd, gymryd y cyfle i roi hwb i\u2019w gyrfaoedd \u2013 dyna\u2019r neges gan Chwarae Teg, a chyn-ddysgwyr, wrth lansio\u2019r cylch nesaf o hyfforddiant sydd wedi\u2019i gyllido\u2019n gyfan gwbl."}, {"text_idx": "#000009", "text": "Mae Chwarae Teg, yr elusen cydraddoldeb rhywiol, sy\u2019n gweithio tuag at wella sefyllfa menywod o fewn economi Cymru, wrthi\u2019n hyrwyddo\u2019i Rhaglen Datblygu Gyrfa."}, {"text_idx": "#000010", "text": "Hyd yma mae miloedd o fenywod wedi cymryd rhan, gyda chyfranogwyr yn adrodd am ddyrchafiadau, cyfrifoldebau newydd a symud ymlaen i rolau newydd sy\u2019n gofyn am sgiliau a chymwyseddau uwch. Maen nhw hefyd wedi derbyn codiad cyflog cyfunol o dros \u00a33miliwn."}, {"text_idx": "#000011", "text": "Mae\u2019r cwrs yn fenter unigryw ac ysbrydoledig sy\u2019n cynorthwyo menywod sy\u2019n gweithio i ddatblygu gwybodaeth, hyder a sgiliau ar gyfer rolau arwain ti\u0302m neu reoli. Fe\u2019u cefnogir gydol y cwrs gan di\u0302m ymroddedig Chwarae Teg sy\u2019n darparu hyfforddiant a mentora arbenigol, a golyga\u2019r hyfforddiant ei hun fod modd i gyfranogwyr dderbyn cymhwyster Arweinyddiaeth a Rheoli Lefel 2 wedi\u2019i achredu."}, {"text_idx": "#000012", "text": "Pan wnaeth cydweithiwr iddi argymell y rhaglen i Zahira Gousy, \u200bArbenigwr Gwelliant Parhaus, ConvaTec fe ymgeisiodd am le ac mae\u2019n dweud i\u2019r penderfyniad gael effaith gadarnhaol ar ei gyrfa:"}, {"text_idx": "#000014", "text": "\u2018Fe alluogodd fi i ail-lunio fy meddylfryd yngly\u0302n a\u0302 fy sgiliau a fy llwyddiannau mewn goleuni cadarnhaol a datblygu meddylfryd twf sydd wedi aros gyda mi. A hyn i gyd tra fy mod wedi fy amgylchynu gan fenywod oedd yn fy nathlu wrth i ni ddysgu gyda\u2019n gilydd.\u2019"}, {"text_idx": "#000015", "text": "Fe gre\u0308odd adborth gan gyfranogwyr blaenorol argraff ar Carys Godding, Peiriannydd ATC, Dw\u0302r Cymru. Fe gofrestrodd ar gyfer y cwrs a dydy hi heb edrych yn o\u0302l wedi hynny:"}, {"text_idx": "#000016", "text": "\u2018Rhoddodd y rhaglen gyfle i mi gymryd amser allan er fy mwyn fy hun, gwerthuso fy sgiliau a deall fy nghryfderau \u2013 sydd, yn ei dro, wedi gwella fy ngalluoedd cyfathrebu ac arwain. Rwyf bellach dipyn yn fwy hyderus yn fy ro\u0302l ac mae gennyf sgiliau gwerthfawr i\u2019m symud ymlaen i\u2019r lefel nesaf o reolaeth. Byddwn yn argymell y rhaglen yn gryf i fenywod eraill.\u2019"}, {"text_idx": "#000020", "text": "Am fwy o fanylion ac i ymgeisio ar gyfer y rhaglen nesaf, a fydd yn dechrau ym mis Ionawr 2021, dylai menywod fynd i: /an2-womens-programme-application. Yna, bydd aelod o\u2019r ti\u0302m yn cysylltu a\u0302 chi i drafod addasrwydd a\u2019r camau nesaf."}, {"text_idx": "#000027", "text": "Ymunwch a\u0302 ni ar y cyfryngau cymdeithasol"}]